Public procurement notice: Contract Notice
Published: 2018-05-03
Buyer: Rigspolitiet v/Center for Beredskabskommunikation
Country: DK
Contract type: Services
Procedure: Restricted procedure
CPV classification: 64210000 | 72317000: Data storage services | 72318000: Data transmission services
Estimated value:  DKK
Submission deadline: 2018-06-15
Award criteria: The most economic tender

Technical requirements: Rigspolitiet, v. Center for Beredskabskommunikation (Rigspolitiet) ønsker at indkøbe et radiokommunikationssystem til Færøernes Politi.
Færøernes Politi anvender i dag et radiosystem baseret på analog FM i frekvensbåndet omkring 80 MHz. Nettet består af 13 basisstationer, der styres fra en radiopult på politistationen i Torshavn. Herudover er der en fastmonteret radio, med ekstern antenne, på politistationen i Tórshavn, Klaksvík og Tvøroyri.
I det nuværende system er der ikke mulighed for at kommunikere med de øvrige beredskaber på Færøerne.
Af de 13 basisstationer anvendes 3 til at give tunneldækning i Norðoyatunnilin, Vágatunnilin og Hovstunnilin.
Færøernes Politi har brug for et nyt radiobaseret kommunikationssystem, der understøtter push-to-talk (PTT) kommunikation, og giver bedre dækning end det nuværende system, således at der er dækning langs vejnettet, i de mest trafikerede tunneller og i byer ned til ca. 100 indbyggere.
Kommunikationssystemet kan baseres på et dedikeret system, med egne frekvenser, eller det kan baseres på et system der anvender PTT over mobilt bredbånd.
— Systemet skal have en kapacitet svarende til mindst 6 samtidige kald på en basisstation, og mindst 30 talegrupper, der anvendes samtidigt spredt ud i radionettet,
— Talegrupperne skal kunne anvendes både til kommunikation mellem radiodispatch og til kommunikation mellem terminaler,
— Gruppekaldsfunktionaliteten skal give mulighed for kun at lytte på én talegruppe i en terminal, uanset hvor mange talegrupper, der er programmeret i terminalen, og uanset hvor mange talegrupper, der er i anvendelse i radionettet,
— Såfremt systemet er baseret på det offentlige mobile bredbåndsnet, skal krypteringen være implementeret, så teleudbyderen ikke har mulighed for aflytning,
— Systemet skal give mulighed for både tale og tekstkommunikation, samt mulighed for at overføre og vise positionsinformation,
Færøernes Politi forventer at anskaffe 85-120 håndbårne terminaler, samt en radiodispatch løsning med 2-3 faste operatørpladser. Derudover ønsker Færøernes Politi at anskaffe terminaler til bilinstallation og terminaler til motorcykelinstallation, samt en funktionalitet, der giver mulighed for kommunikation direkte mellem terminaler uden netværk (DMO-terminaler).
Da kommunikationsløsningen anvendes til beredskabskommunikation, er det væsentligt at den er pålidelig, har høj tilgængelig og at driften på Færøerne er sikret mod nedbrud af f.eks. teleforbindelser til/fra Færøerne.
Der lægges vægt på, at kommunikationssystemet kan udrulles hurtigt, idet der ønskes idriftsættelse senest i første halvdel af 2019.
Kontrakten har en varighed på 5 år med mulighed for forlængelse af kontrakten 2 gange med 24 måneder, dvs. i alt 48 måneder, således at kontraktens samlede løbetid kan blive op til 108 måneder, jf. punkt II.2.3 og II.3.

Eligibility requirements: Ansøgningen skal indeholde følgende: 1) Årsregnskaber for de seneste 3 disponible regnskabsår eller en erklæring om ansøgerens samlede omsætning i de seneste 3 disponible regnskabsår afhængigt af, hvornår ansøgeren blev etableret eller startede sin virksomhed, hvis tallene for denne omsætning foreligger; 2) Fremlæggelse af ansøgerens balance eller uddrag heraf for det seneste disponible regnskabsår, såfremt offentliggørelse af balancen er lovpligtig i det land, hvor ansøgeren er etableret, eller anden dokumentation for egenkapitalens størrelse. Ved en sammenslutning af virksomheder (f.eks. et konsortium) skal oplysningerne i nr. 1 og 2 gives for hver enkelt virksomhed. Baserer en virksomheden sig på andre enheders formåen (f.eks. et moder-, søsterselskab eller en underleverandør) uanset den juridiske karakter af forbindelserne mellem virksomheden og disse andre, skal virksomheden i forbindelse med ansøgningen dokumentere at råde over de ressourcer, der er nødvendige til opfyldelse af kontrakten ved at fremlægge en støtteerklæring eller anden dokumentation for, at tilbudsgiveren faktisk råder over den nødvendige økonomiske og finansielle formåen. Det skal dokumenteres, at den pågældende enhed er juridisk forpligtet over for tilbudsgiveren. I modsat fald vil ordregiver ikke lægge vægt på andre enheders formåen.
1) Ansøgeren har haft en samlet årlig omsætning på mindst 16 000 000 DKK i hvert af de seneste 3 disponible regnskabsår; 2) Ansøgeren har haft en positiv egenkapital i det seneste disponible regnskabsår. Såfremt ansøgeren baserer sig på andre enheders formåen, beregnes omsætningen og egenkapitalen som ansøgerens og disse andre enheders samlede omsætning og egenkapital i de pågældende regnskabsår. Ved en sammenslutning af virksomheder (f.eks. et konsortium) beregnes omsætningen og egenkapitalen som virksomhedernes samlede omsætning og egenkapital i de pågældende regnskabsår.
Ansøgningen skal indeholde følgende: Fremlæggelse af en liste over de betydeligste lignende leverancer (referencer), jf. punkt II.1.5, som ansøger har udført i løbet af de seneste 5 år før ansøgningsfristen. Hver reference bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvordan leverancen er sammenlignelig med det udbudte, jf. afsnit II.1.5) ovenfor. Følgende oplysninger bør fremgå af referencerne: — En klar beskrivelse af leverancens karakteristika, — En klar beskrivelse af ydelserne omfattet af leverancen, — Ansøgerens rolle(r) i forbindelse med ydelsernes udførelse, — Tidspunktet for udførelsen, — Størrelsen af leverancen, — Modtager af leverancen, såfremt oplysningerne kan angives. Det bemærkes, at Rigspolitiet forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Kun referencer, der vedrører leverancer som er udført på tidspunktet for afgivelse af ansøgningen, vil blive tillagt betydning ved udvælgelsen, jf. pkt. IV.1.2). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes ansøger i beskrivelsen af leverancen angive hvordan datoen er angivet. Der kan maksimalt angives 5 referencer, uanset om ansøger er en enkelt virksomhed, om ansøger baserer sig på andre enheders tekniske formåen, eller om der er tale om en sammenslutning af virksomheder (f.eks. et konsortium). Såfremt der angives mere end 5 referencer, vil der alene blive lagt vægt på de 5 første referencer. Referencer her ud over vil der blive set bort fra. Baserer en virksomheden sig på andre enheders formåen (f.eks. et moder-, søsterselskab eller en underleverandør) uanset den juridiske karakter af forbindelserne mellem virksomheden og disse andre, skal virksomheden i forbindelse med ansøgningen dokumentere at råde over de ressourcer, der er nødvendige til opfyldelse af kontrakten ved at fremlægge en støtteerklæring eller anden dokumentation for, at ansøgeren eller tilbudsgiveren faktisk råder over den nødvendige tekniske og faglige formåen. Det skal dokumenteres, at den pågældende enhed er juridisk forpligtet over for ansøgeren eller tilbudsgiveren. I modsat fald vil ordregiver ikke lægge vægt på andre enheders formåen. Rigspolitiet har udarbejdet en skabelon til støtteerklæring, som ansøgerne kan benytte.